钦定古今图书集成/明伦汇编/闺媛典/第361卷 > 赵嘏姬
## 钦定古今图书集成/明伦汇编/闺媛典/第361卷 > 赵嘏姬

按《全唐诗话》：赵嘏，字承祐，尝家于浙右，有美姬惑之。
洎计偕，欲携行，母命不许。会中元，为鹤林游，浙帅窥
姬色，遂夺而据之。明年，嘏及第，因以一绝遗帅云：“寂
寞堂前日又曛，阳台去作不归。”云：“当时闻说沙叱利，
今日青娥属使君。”浙帅不自安，遣一介归之于嘏。嘏
时方出关，途次横水驿，见兜舁人马甚盛，偶讯其左
右，对曰：“浙西尚书差送新及第赵先辈娘子入京。”姬
在舁中亦认嘏嘏下马揭帘视之，姬抱嘏恸哭而卒，
遂葬于横水之旁。